09/05/2013 | Administración LocalMunicipal
Oroso
Notificación a Carmen Castro Rial, presidenta Comunidade Propietarios rúa Practicante, nº 1, exp. responsabilidade patrimonial 02/2011

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de resolución do expediente de disciplina urbanística EDU 2008/004, xa que se intentou a notificación e non se puido realizar, procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 19/04/2013 polo que poderá comparecer na Secretaría do Concello de Oroso no prazo de 10 días desde a presente publicación para o coñecemento do contido íntegro e constancia de tal coñecemento. “PRIMEIRO. INCORPORAR aos procedementos de responsabilidade patrimonial 02/2011 e 2013/02 os expedientes de concesión de licenza 69/1998, polo que se outorga licenza de obra para a construción dun edificio de 14 vivendas na esquina da rúa Concello e a nova rúa a construír; expediente de reposición da legalidade incoado por incumprimento das condicións da licenza outorgada no expediente 69/1998; procedemento abreviado núm.967/199, do Xulgado Contencioso-Administratrivo núm.1 dos da Coruña; e EXP. URB.2011/25 (2011/008/000010). SEGUNDO. NOMEAR instrutor dos ditos expedientes ao funcionario de Administración xeral do Concello de Oroso, Raimond Garel Eixea. TERCEIRO. OUTORGARLLE ao interesado un prazo de quince (15) días contados a partir do día seguinte á notificación, para alegar e presentar os documentos e xustificacións que estimen pertinentes. Neste prazo ten a disposición o expediente na Secretaría do Concello. CUARTO. NOTIFICARLLE este acordo aos interesados, e informalo de que, salvo que se suspenda por algunha das causas previstas no artigo 42.5 da Lei 30/1992, de 26 de novembro, de réxime xurídico das administracións públicas e do procedemento administrativo común, o prazo máximo para a resolución e notificación do presente procedemento é de seis meses. Transcorrido o dito prazo sen resolución expresa deberá considerarse desestimada a súa pretensión por silencio de acordo co artigo 13 do Real decreto 429/1993, de 26 de marzo, polo que se regula o procedemento de responsabilidade patrimonial das administracións públicas. CUARTO. DARLLE conta ao Pleno do Concello desta resolución” Este acordo constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 107 da Lei 30/1992, do 26 de novembro, de réxime xurídico das Administracións públicas e do procedemento administrativo común). Igualmente, se estima que o dito acto decide directa ou indirectamente o asunto de fondo, determina a imposibilidade de continuar o procedemento, produce indefensión ou prexuízo irreparable a dereitos e intereses lexítimos, pode interpoñer, no prazo dun mes a partir do día seguinte ao da súa notificación, un recurso potestativo de reposición, que terá que fundamentar en calquera dos motivos de nulidade ou anulabilidade previstos nos artigos 62 e 63 da dita Lei 30/1992. Todo iso sen prexuízo da realización de cantas accións estime oportunas na defensa dos seus intereses lexítimos. Oroso, 29 de abril de 2013. O ALCALDE-PRESIDENTE. Angeles Josefa Somoza Mibuy